Бушуващият огън, който разкъсваше катедралата Нотр-Дам в центъра на Париж вчера вечерта, е бил овладян в ранните сутрешни часове на днешния ден /16.04.2019г./. Пламъците обаче са успели да нанесат невъобразими поражения, унищожавайки напълно готическата кула и 850-метровия покрив на светата обител, както и векове на безценно наследство, което е от значение не само за френската култура и история, а и за целия свят. Около 400 пожарникари са се борили през нощта, за да угасят пламъците, като рано тази сутрин е било постигнато частично потушаване – 9 часа след избухването на пожара.
Снимки: AFP
Хиляди парижани и туристи са наблюдавали с ужас от близките улици, заградени от полицията, докато пламъците поглъщат Катедралата, а чиновниците се опитват да спасят колкото се може повече от безбройните й съкровища. Френският президент, Емануел Макрон е обещал да възстанови Катедралата, описана като „душа на нацията“ и е изразил облекчение, че "най-лошото е било избегнато", а именно, че пламъците не са обхванали цялата сграда, предава Agence France-Presse /AFP/. Според информация от началника на Парижката пожарна служба и Държавния секретар на Вътрешното министрество на Франция, предстои да бъде направена оценка на щетите, но основите на сградата били запазени.
Причината за пожара все още не е ясна, но „Нотр-Дам“ е подлежала на интензивна реставрация в последните месеци и пожарникарите допускат, че се е случил някакъв инцидент. Такова е и становището на прокурорите към този момент. А историците са в ужас – един от символите на Франция, оцелял цяло хилядолетие, преживявайки няколко войни, днес е „на косъм“ от унищожение.
16/04/2019 10:05:35: ТОП 10 на едни от най-красивите села във Франция
Легендарно имение в Бевърли Хилс струва 95 млн. долара30/03/2012